CELEX: 32015R0704
Language: lt
Date: 2015-04-30 00:00:00
Title: 2015 m. balandžio 30 d. Komisijos reglamentas (ES) 2015/704, kuriuo iš dalies keičiamos Reglamento (EB) Nr. 1881/2006 nuostatos dėl didžiausios leidžiamosios ne dioksinų tipo PCB koncentracijos laisvėje sužvejotų paprastųjų dygliaryklių (Squalus acanthias) mėsoje (Tekstas svarbus EEE)

1.5.2015   
            
            
               LT
            
            
               Europos Sąjungos oficialusis leidinys
            
            
               L 113/27
            
         KOMISIJOS REGLAMENTAS (ES) 2015/704
   2015 m. balandžio 30 d.
   kuriuo iš dalies keičiamos Reglamento (EB) Nr. 1881/2006 nuostatos dėl didžiausios leidžiamosios ne dioksinų tipo PCB koncentracijos laisvėje sužvejotų paprastųjų dygliaryklių (Squalus acanthias) mėsoje
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamente (EB) Nr. 1881/2006 (2) nustatytos didžiausios leidžiamosios dioksinų, dioksinų tipo polichlorintų bifenilų (PCB) ir ne dioksinų tipo PCB koncentracijos žuvyse ir žuvininkystės produktuose;
            
         
               (2)
            
            
               suinteresuotųjų šalių asociacijos pateikė duomenis apie ne dioksinų tipo PCB koncentraciją laisvėje sužvejotų paprastųjų dygliaryklių (Squalus acanthias) mėsoje. Remiantis šiais duomenimis galima teigti, kad dabartinė didžiausia leidžiamoji 75 ng/g drėgno produkto svorio koncentracija daugeliu atvejų taikant gerąją žuvininkystės praktiką įprastinėmis sugavimo ir augimo sąlygomis nėra pasiekiama. Iš pateiktų duomenų matyti, kad didžiausia leidžiamoji koncentracija nesuderinama su principu, kad didžiausios leidžiamosios teršalų koncentracijos nustatomos tokio žemo lygio, kiek tai protingai įmanoma. Todėl nekeliant pavojaus visuomenės sveikatai tikslinga padidinti dabartinę didžiausią leidžiamąją ne dioksinų tipo PCB koncentraciją laisvėje sužvejotų paprastųjų dygliaryklių (Squalus acanthias) mėsoje;
            
         
               (3)
            
            
               todėl Reglamentas (EB) Nr. 1881/2006 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1881/2006 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 37, 1993 2 13, p. 1.
   
      (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
   
      PRIEDAS
      Reglamento (EB) Nr. 1881/2006 priedas iš dalies keičiamas taip:
      
                  1.
               
               
                  5.3 punktas pakeičiamas taip:
                  
                              „5.3
                           
                           
                              Žuvų raumenų mėsa, žuvininkystės produktai ir jų gaminiai (25) (34), išskyrus
                              
                                          —
                                       
                                       
                                          laisvėje sužvejotus ungurius,
                                       
                                    
                                          —
                                       
                                       
                                          laisvėje sužvejotus paprastuosius dygliaryklius (Squalus acanthias),
                                       
                                    
                                          —
                                       
                                       
                                          laisvėje sužvejotas gėlavandenes žuvis, išskyrus gėlame vandenyje sužvejotas diadromines žuvis,
                                       
                                    
                                          —
                                       
                                       
                                          žuvų kepenis ir jų šalutinių produktų gaminius,
                                       
                                    
                                          —
                                       
                                       
                                          jūros gyvūnų taukus.
                                       
                                    Didžiausia leidžiamoji koncentracija vėžiagyviuose taikoma galūnių ir pilvo raumenų mėsai (44). Jei tai krabai ir į krabus panašūs vėžiagyviai (Brachyura ir Anomura) – taikoma galūnių raumenų mėsai.
                           
                           
                              3,5 pg/g drėgno produkto svorio
                           
                           
                              6,5 pg/g drėgno produkto svorio
                           
                           
                              75 ng/g drėgno produkto svorio“
                           
                        
            
                  2.
               
               
                  po 5.4 punkto įrašomas šis 5.4a punktas:
                  
                              „5.4a
                           
                           
                              Laisvėje sužvejotų paprastųjų dygliaryklių (Squalus acanthias) raumenų mėsa ir jų produktai (34)
                           
                           
                              3,5 pg/g drėgno produkto svorio
                           
                           
                              6,5 pg/g drėgno produkto svorio
                           
                           
                              200 ng/g drėgno produkto svorio“